Newsgroup: italia.trieste.discussioni
Titolo: A proposito de centri commerciali

Quel che non rivo a capir come mai a Villaco che xe un buso de posto i
ga centri commerciali figoni: un Media World 4 volte quel delle Torri,
il novo centro Atrio che ga negozioni con una scelta impressionante, un
spaccio de roba de moto a prezzi de paura (roba bella con sconti del
70%), un centro de arredamento stupendo (me son comprà 2 anni fa un
divano letto fatto veramente ben, pagà meno che qua compreso el
trasporto ed il montaggio), ecc...
Qua a Trieste solo negozi de straze e centri commerciali che i vendi
tutti le stesse poche robe anche care...
Go capì che semo un po' periferia però me sembra anche che, o no xe voia
de investir, oppur el triestin medio se accontenta de quel che passa el
convento...
-- 
Giulio GMDB©    giuliux[@.AT.]
tin.it
^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^
GMDB© HOME PAGE: >>>> 
http://www.gmdb.it
 <<<<
Visita la Val Rosandra di Trieste cliccando su:
http://www.gmdb.it/rosandra

 tutti le stesse poche robe anche care...
I centri commerciali a mi no me piasi,... i gavessi una logica
se i fossi più a bon prezzo dei altri negozi,  ma dato che i
costa uguale e anche de più trovo che no i ga senso.
Unica roba la comodità de comprar tuto in un posto senza
girar come zurli.
Bisogna anche dir che se no i li gà ancora serai qualchedun
pur va a comprar ... o no?
Credo che el mercato "offri" quel che pol render  .... se no rendi
i sera botega... infatti, come che se parlava in un altro 3d,
pareria che tanti gà serà.
Ciao Laura

 pareria che tanti gà serà.
Iera questo che me domandavo: come mai qua el mercato non rendi...


 Svizzera, Francia e (speta che riva) Slovenia se svei.
ve devo dir che go visto de recente i grandi magazzini svizzeri.. anche 
lori sta cambiando e me par in pezo: xe sparidi molti tipi ( un xe stado 
sostituido prima de un Oviesse e adesso no so de cossa, altri xe stai 
assorbidi dei grandi magazzini delle Coop locali- bei, devo dir! e 
convenienti abastanza, almeno per lori!) e diversi ga serado sezioni per 
far posto a ste strazze de Zara che xe vestitini zuzai per mulette 
magre- che come podè imaginar, no xe el mio genere. ( i magazzini 
svizzeri resta comunque un altro mondo rispetto ai nostri Upim o Coin..)
i francesi inveze, i grandi magazzini xe cari e soprattutto vestiti, 
vestiti e profumerie , me ricordo un anno che a Parigi me go dimenticado 
de meter la camisa de notte in valigia: tre notti go dormido in t-shirt 
perchè i grandi magazzini gaveva tuti tante mudande e soprattutto 
reggipetti frufru coi pizzi ma no un pigiama o camisa de notte, ala fin 
solo i Monoprix gaveva quel che zercavo!

> Iera questo che me domandavo: come mai qua el mercato non rendi...
No rendi perchè el xe in man de pochi potenti che no lassa entrar la vera 
libera concorrenza. Come mai Zara, H&M, Mango, C&A e altri marchi famosi no 
ga negozi a Trieste? Popolo xe abbastanza, superfici anche, solo che i ghe 
frena ogni possibile iniziativa con leggi, leggine, decreti, divieti. I 
preferissi ovviamente andar altrove! E no xe cattivi i politici, i xe solo 
influenzadi "leggermente" dalla lobby del commercio locale...
Eliog. 

 il novo centro Atrio
Sarà ma a mi i centri commerciali con le famiglie che ghe passa el
dopopranzo dentro me metti tristezza.
Ma sarà mai che una volta tanto se gabi una idea innnovativa e se la porti
avanti? SEmpre al traino dei altri.
Centi commerciali dapertuto, e daghe centro commerciale.
Notte bianca. E daghe notte deisaldi.
Ecc.
Fulvio
--------------------------------
Inviato via 
http://arianna.libero.it/usenet/

 dopopranzo dentro me metti tristezza.
Anche a mi. Solo co' xe meno otto, scuro alle due de dopopranzo, e in giro 
niente de meio, allora posso andar a far un giro in centro commerciale. 
Sennò preferisso l'aria aperta!
El problema xe che la lobby del commercio xe molto più potente de quella dei 
industriali e ancor de più degli "addetti culturali". Se te fa un bel 
spettacolo domenica dopopranzo no te caga nissun, ma se te tien verto un 
negozio, lo disi anche el telegiornale! El commercio, nel ben o nel mal, fa 
sempre notizia. La cultura xe un peso.
Eliog.